**СВЕТИ САВА**

* Био је син Стефана Немање ( Симеона), великог српског жупана и Ане
* Савино световно име било је Растко. Рођен је у граду Расу.
* Први је српски ***архиепископ*** и просветитељ
* Као млад, Растко, напушта двор и одлази на Свету Гору ( Грчку) где постаје монах. Из манастира је оцу послао своје одело, писмо и прамен косе у знак да напушта световне послове и да постаје монах.

Свети Сава је два пута одлазио у Јерусалим, на поклоничко путовање, обилазећи сва она света места којима је Христос ходао. Обилазећи Палестину, Сава је посетио манастир посвећен Сави Освећеном. Сава Освећени је светитељ из шестог века. За време свог живота рекао је својим ученицима да ће његов штап ( жезло или палица) припасти младом принцу који буде посетио овај манастир. Године су пролазиле, многи људи су долазили у манастир, а штап је стајао непомичан на једном месту у цркви. Предање о томе да ће штап сам пасти испред младог принца који посети манастир, преношено је генерацијама. **Седам векова касније,** наш Свети Сава, не знајући ту причу о штапу, приликом посете Јерусалима, улази у овај манастир. У тренутку када је ушао у манастир, онај штап који је вековима непомично стајао, пао је пред Савине ноге. Сам тај чин показао је величину Светитеља Саве. То је означавало тежину његовог задатка, а то је да буде вођа српског народа.

* Савина браћа били су Вукан и Стефан
* Са својим оцем Симеоном подигао је, на старим зидинама, манастир Хиландар.
* Био је велики дипломата. Саставио је многе законе по којима се организовао живот српске Цркве. Написао је Житије Светог Симеона Мироточивог као и најзначајнију беседу „ О правој вери “ коју је изговорио приликом крунисања свог брата у манастиру Жичи.
* Сава се упокојио у Трнову, Бугарској, на празник богојављења.
* Његове мошти је у Србију пренео краљ Владислав и положио у манастир Милешеву, где постоји чувена икона Белог Анђела.
* За време османског царства, турски заповедник Синан-паша је наредио да се спале мошти Светог Саве на Врачару 1594.г.

**ПРЕД ПРЕСТОЛОМ СВЕВИШЊЕГА**

**Пред престолом Свевишњега Свети Сава Бога моли Бога моли, сузе рони И овако он говори:**

**Род је српски, драги Боже, У последње дане ове Тешко теби сагрешио Од тебе се отпадио.**

**Али има јоште срца која ти се, Боже, моле то су деца српска, она тебе, Боже воле.**

**Старији су занемогли срцем својим отежали, а деца су химне теби понајвише испојали.**

**И за њих се, Боже, молим, дај им, Боже, снаге нове да обнове цркву српску, Твоју славу на векове.**